
รักเดียว ใจเดียว หากจะมีเพศสัมพันธ์
กับหญิง ควรใช้ถุงยางอนามัยทุกครั้ง 
ที่มีเพศสัมพันธ์ ขอรับบริการปรึกษา 
เรื่อง โรคเอดส์ ก่อนแต่งงาน 
และก่อนที่จะมีบุตรทุกท้อง ไม่ดื่มเหล้า 
และงดใช้สารเสพติดทุกชนิด 

คนที่ติดเชื้อ เอช ไอ วี สามารถอยู่ร่วมกับสังคม และครอบครัวได้ และทำงานได้เหมือนกับคนทั่วไป เพราะเชื้อเอช ไอ วี ไม่ได้ติดต่อกันโดย การสัมผัส การกอดจูบ การรับประทานอาหาร การขับถ่าย การใช้ของร่วมกัน การอยู่ใกล้กัน การสนทนากัน หรือถูกยุงกัด ดังนั้น จึงไม่ต้องแยกวงรับประทานอาหาร ไม่ต้องแยกห้องนอน ห้องน้ำ อุปกรณ์ของใช้ต่างๆ หรือห้องทำงาน 

โดยองค์การบริหารส่วนตำบลตะกุกใต้
ประจำปี 2552


เอดส์ หรือ AIDS (Acquired 
Immune Deficiency Syndrome) 
เป็นกลุ่มอาการของโรค ที่เกิดจาก
การติดเชื้อไวรัสเอดส์ ซึ่งจะเข้าไป
ทำลายเม็ดเลือดขาว ซึ่งเป็น
แหล่งสร้างภูมิคุ้มกันโรค ทำให้ติด
เชื้อโรคอื่นๆ ได้ง่ายขึ้น เช่น วัณโรค 
ปอดบวม เยื่อหุ้มสมองอักเสบ 
หรือเป็นมะเร็งบางชนิดได้ง่ายกว่า
คนปกติ อาการจะรุนแรง และ
เป็นสาเหตุสำคัญของการเสียชีวิต 

1. การร่วมเพศ โดยไม่ใช้ถุงยางอนามัยจากข้อมูลของสำนักระบาดวิทยา ประมาณร้อยละ 84 ของผู้ป่วยเอดส์ ได้รับเชื้อจากการมีเพศสัมพันธ์
2. การรับเชื้อทางเลือด
· ใช้เข็มฉีดยาหรือกระบอกฉีดยาร่วมกับผู้ป่วยเอดส์
· รับเลือดในขณะผ่าตัด
3.ทารกติดเชื้อจากแม่ที่ติดเชื้อเอดส์


1. ระยะไม่มีอาการ ผู้ติดเชื้อจะมีสุขภาพแข็งแรง ไม่มีอาการผิดปกติแต่อย่างใด ผู้ติดเชื้อส่วนใหญ่จะอยู่ในระยะนี้ และบางคนไม่ทราบว่า ตัวเองติดเชื้อ จึงอาจแพร่เชื้อไปสู่ผู้อื่นได้ 

2. ระยะมีอาการ ผู้ติดเชื้อส่วนใหญ่จะเริ่มแสดงอาการ ภายหลังจากได้รับเชื้อประมาณ 7-8 ปี แบ่งเป็น 2 ระยะ คือ 

· ระยะเริ่มปรากฏอาการ อาการที่พบคือ มีเชื้อราในปาก ต่อมน้ำเหลืองโต งูสวัด มีไข้ ท้องเสีย น้ำหนักลด มีตุ่มคันบริเวณผิวหนัง 

· ระยะโรคเอดส์ เป็นระยะที่มีภูมิต้านทานลดลงมาก ทำให้ติดโรคติดเชื้อฉวยโอกาสได้ง่ายขึ้น เช่น วัณโรค ปอดบวม เยื่อหุ้มสมองอักเสบ เป็นต้น 

